ประชาสังคมไทยจี้ถอนรางวัลโนเบลสันติภาพที่มอบให้อียู หลังอียูเดินหน้าเจรจาเอฟทีเอ
ภาคประชาชนไทยเตรียมส่งหนังสือถึงคณะกรรมการรางวัลโนเบลแห่งนอร์เวย์ เพื่ออุทธรณ์ให้เพิกถอนรางวัลโนเบลสาขาสันติภาพ ค.ศ. 2012 จากสหภาพยุโรป หลังสหภาพยุโรปเดินหน้าเจรจา FTA กับประเทศไทยนายนิมิตร์ เทียนอุดม ผู้อำนวยการมูลนิธิเข้าถึงเอดส์ สมาชิกกลุ่มศึกษาเขตการค้าเสรีภาคประชาชน (FTA Watch) เปิดเผยว่า ในกรณีที่สหภาพยุโรปไม่คำนึงถึงข้อห่วงกังวลของประชาชน และยังเดินหน้าคุกคามสิทธิ เสรีภาพ ระบบประชาธิปไตย และสุขภาพของประชาชนไทย ผ่านการกดดันในการเจรจาความตกลงการค้าเสรีกับประเทศไทย ภาคประชาชนไทยได้เตรียมส่งหนังสือถึงคณะกรรมการรางวัลโนเบลแห่งนอร์เวย์ เพื่อขออุทธรณ์ให้เพิกถอนรางวัลโนเบลสาขาสันติภาพ ค.ศ. 2012 จากสหภาพยุโรปแม้มีการคัดค้านจากภาคประชาสังคมที่ทำงานเพื่อคนยากคนจนอย่างต่อเนื่อง ตัวแทนสหภาพยุโรปยังเดินหน้าเจรจาความตกลงการค้าเสรีกับประเทศไทย โดยกดดันให้รัฐบาลไทยยอมรับความผูกพันทางกฎหมายด้านทรัพย์สินทางปัญญามากไปกว่าที่ผูกพันในองค์การการค้าโลก (TRIPs-Plus) ซึ่งจะส่งผลขัดขวางการเข้าถึงยาราคาถูกของประชาชนไทยส่วนใหญ่ และขัดขวางการเข้าถึงเมล็ดพันธุ์และพันธุกรรมพืชและสัตว์ของเกษตรกรไทยที่ยากจน และตีความได้ประการเดียวว่าสหภาพยุโรปถือเอาผลประโยชน์ของบรรษัทข้ามชาติสัญชาติยุโรปมาก่อนสวัสดิภาพของประชาชน จึงถือเป็นพฤติกรรมไร้ซึ่งมนุษยธรรม ขัดขวางสันติภาพและการสร้างความสมานฉันท์ บ่อนทำลายระบบประชาธิปไตย จึงสวนทางกับเกียรติภูมิของผู้ได้รับรางวัลโนเบลสาขาสันติภาพทั้งนี้ ภาคประชาสังคมไทยจะทำการรณรงค์ร่วมกับภาคประชาสังคมในประเทศกำลังพัฒนาอื่นๆ ที่โดนคุกคามจากสหภาพยุโรปในลักษณะเดียวกันผ่านความตกลงการค้าเสรี เพื่อให้คณะกรรมการรางวัลโนเบลแห่งนอร์เวย์ซึ่งเป็นผู้พิจารณารางวัลโนเบลสาขาสันติภาพ ให้เพิกถอนรางวัลดังกล่าวที่สหภาพยุโรปได้รับไปเมื่อ ค.ศ. 2012 เช่นกัน
ภาคประชาชนไทยเตรียมส่งหนังสือถึงคณะกรรมการรางวัลโนเบลแห่งนอร์เวย์ เพื่ออุทธรณ์ให้เพิกถอนรางวัลโนเบลสาขาสันติภาพ ค.ศ. 2012 จากสหภาพยุโรป หลังสหภาพยุโรปเดินหน้าเจรจา FTA กับประเทศไทย นายนิมิตร์
ข้อตกลงการค้าเสรี,ข้อตกลงการค้าเสรีไทย-สหภาพยุโรป,ทริปส์พลัส,นิมิตร์ เทียนอุดม,เอฟทีเอ